รัฐบาลไทย-ข่าวทำเนียบรัฐบาล-​เตือนผู้ปกครองเฝ้าระวังบุตรหลานอย่างใกล้ชิดช่วงปิดเทอมฤดูร้อน ระมัดระวังอุบัติเหตุจากการจมน้ำ ขอความร่วมมือทุกภาคส่วน ร่วมป้องกันการเสียชีวิตจากการจมน้ำ
วันเสาร์ที่ 25 มีนาคม 2566
25/03/2566
​เตือนผู้ปกครองเฝ้าระวังบุตรหลานอย่างใกล้ชิดช่วงปิดเทอมฤดูร้อน ระมัดระวังอุบัติเหตุจากการจมน้ํา ขอความร่วมมือทุกภาคส่วน ร่วมป้องกันการเสียชีวิตจากการจมน้ํา
​เตือนผู้ปกครองเฝ้าระวังบุตรหลานอย่างใกล้ชิดช่วงปิดเทอมฤดูร้อน ระมัดระวังอุบัติเหตุจากการจมน้ํา ขอความร่วมมือทุกภาคส่วน ร่วมป้องกันการเสียชีวิตจากการจมน้ํา
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวว่า กรมควบคุมโรคคาดว่าในช่วงนี้มีโอกาสพบการบาดเจ็บจากอุบัติเหตุการตกน้ํา จมน้ํา ในกลุ่มเด็กอายุน้อยกว่า 15 ปีมากขึ้น ประกอบกับระยะนี้เป็นช่วงที่เด็กปิดเทอมและอากาศร้อน เด็กอาจลงเล่นน้ําในแหล่งน้ําธรรมชาติหรือแหล่งน้ําที่ใช้ในเกษตรกรรมบริเวณใกล้เคียง รวมถึงแหล่งน้ําที่เป็นสถานที่ท่องเที่ยว เช่น ทะเล น้ําตก สวนน้ํา ก็เป็นที่นิยมในช่วงฤดูร้อน อาจมีความเสี่ยงเหตุการณ์เด็กตกน้ําหรือจมน้ําเพิ่มขึ้นได้
รัฐบาลจึงขอเน้นย้ําการป้องกันการเสียชีวิตจากการจมน้ํา ที่ต้องอาศัยความร่วมมือจากทุกภาคส่วน เช่น ผู้ปกครองควรดูแลเด็กอย่างใกล้ชิด ไม่ให้เด็กไปเล่นน้ํากันตามลําพัง ไม่ให้เล่นในบริเวณห้ามเล่นน้ํา/แหล่งน้ําลึก/คลื่นลมแรง ควรสอนวิธีการว่ายน้ําเอาชีวิตรอดและการขอความช่วยเหลือ และให้ลงเล่นน้ําโดยสวมอุปกรณ์ป้องกัน เช่น เสื้อชูชีพ หรือห่วงยาง บุคลากรสาธารณสุขในพื้นที่ควรร่วมดําเนินการร่วมกับชุมชนในการสํารวจแหล่งน้ําเสี่ยง จัดการแหล่งน้ําให้ปลอดภัย เช่น การสร้างรั้วกั้น ป้ายเตือน เตรียมอุปกรณ์ช่วยคนตกน้ําไว้บริเวณแหล่งน้ําเสี่ยง และให้ความรู้เรื่องแหล่งน้ําเสี่ยง การป้องกัน และการปฏิบัติตัวเมื่อพบคนตกน้ํา/จมน้ํากับประชาชนทั่วไป รวมถึงเน้นย้ําโรงเรียนให้ความรู้เรื่องดังกล่าวกับนักเรียนอย่างต่อเนื่องตามบริบทพื้นที่ด้วยเช่นกัน
“ช่วงฤดูร้อนและปิดเทอมนี้ ผู้ปกครองนิยมพาเด็ก ๆ ไปเที่ยวพักผ่อนภูเขา น้ําตก ทะเล อ่างเก็บน้ํา สวนน้ํา ซึ่งเป็นสถานที่ที่มีแหล่งน้ํา หรือสระว่ายน้ํา ครอบครัวกินเลี้ยงสังสรรค์และปล่อยให้เด็กเล่นน้ํากันเอง สถานที่ท่องเที่ยวทางน้ํา จึงควรมีการกําหนดให้มีพื้นที่เล่นน้ําที่ปลอดภัย หรือบางกรณีพบว่าผู้ใหญ่ลงน้ําหาปลาหรือทํากิจกรรมทางน้ํา มักจะพาเด็กไปด้วยและปล่อยให้เล่นน้ําหรืออยู่ตามลําพัง ผู้ปกครองควรดูแลเด็กใกล้ชิด ไม่ให้เด็กยืนใกล้ขอบสระหรือบริเวณขอบแหล่งน้ํา เพราะอาจลื่นและพลัดตกลงไปในน้ําได้ ไม่ปล่อยให้เด็กเล่นน้ํากันเองตามลําพัง โดยเฉพาะเด็กเล็กอาจเสี่ยงที่จะจมน้ําเสียชีวิตได้ ทั้งนี้ แหล่งน้ําต่าง ๆ ที่จัดให้เป็นสถานที่ท่องเที่ยว ต้องมีเจ้าหน้าที่คอยดูแล มีเสื้อชูชีพให้สวมใส่ทุกครั้งที่เดินทางหรือทํากิจกรรมทางน้ํา กําหนดพื้นที่เล่นน้ําที่ปลอดภัย มีอุปกรณ์ช่วยชีวิต เข้าถึงได้ง่าย ติดป้ายแจ้งเตือน และป้ายบอกความลึกของน้ํา รวมทั้งต้องมีเจ้าหน้าที่ให้เพียงพอต่อผู้รับบริการ มีอุปกรณ์ช่วยชีวิต ป้ายบอกกฎระเบียบความปลอดภัยทางน้ํา ที่สําคัญผู้ปกครองควรดูแลอย่างใกล้ชิด ไม่ปล่อยให้เด็กคลาดสายตาแม้เพียงชั่วขณะ เพื่อป้องกันอุบัติเหตุที่อาจเกิดขึ้นได้ นายอนุชา กล่าว
นายอนุชากล่าวด้วยว่า กรมควบคุมโรคมีข้อแนะนําประชาชนทั่วไปในกรณีพบเห็นคนตกน้ํา ไม่ควรกระโดดลงไปช่วยเพราะอาจจมน้ําพร้อมกันได้ ควรใช้มาตรการ “ตะโกน โยน ยื่น” คือ 1) “ตะโกน” เรียกขอความช่วยเหลือ และโทรแจ้งทีมแพทย์กู้ชีพ เบอร์ 1669 2) “โยน” อุปกรณ์ที่อยู่ใกล้ตัวช่วยคนตกน้ําเกาะจับพยุงตัว เช่น ถังแกลลอนพลาสติกเปล่า หรือวัสดุที่ลอยน้ํา และ 3) “ยื่น” อุปกรณ์ที่อยู่ใกล้ตัวให้คนตกน้ําจับ เช่น ไม้ เสื้อ ผ้าขาวม้า ให้คนตกน้ําจับและดึงขึ้นมาจากน้ํา สามารถสอบถามข้อมูลได้ที่สายด่วนกรมควบคุมโรค โทร. 1422
ทั้งนี้ กรมควบคุมโรค กระทรวงสาธารณสุข ได้เผยข้อมูลกองยุทธศาสตร์และแผนงาน สํานักงานปลัดกระทรวงสาธารณสุข ปี 2555-2564 พบคนไทยจมน้ํา เสียชีวิตจากอุบัติเหตุ จํานวน 35,915 คน หรือ เฉลี่ยวันละ 10 คน โดยระหว่างวันที่ 1 มกราคม - 31 สิงหาคม 2565 พบว่า ประชากรทุกกลุ่มอายุเสียชีวิตจากจมน้ํา รวม 2,883 คน และพบว่าระหว่างปี 2555 - 2564 มีเด็กจมน้ําเสียชีวิต รวม 7,374 คน หรือ เฉลี่ยวันละ 2 คน คิดเป็นอัตราอัตราเสียชีวิต 5.0 - 8.6 ต่อประชากรแสนคน โดยจากข้อมูลดังกล่าวพบว่า แม้แนวโน้มการจมน้ําของเด็กลดลงอย่างต่อเนื่อง แต่กลับมาพบมากขึ้นในช่วงการแพร่ระบาดโควิด 19 (ปี 2564 และ 2565) ขณะที่กลุ่มอายุอื่นมีแนวโน้มคงที่มาตลอด แต่เพิ่มสูงขึ้นในช่วงการระบาดของโควิด 19 เช่นเดียวกัน ซึ่งจากผลการวิเคราะห์อัตราการเสียชีวิตในกลุ่มเด็กอายุต่ํากว่า 15 ปี พบว่า เด็กอายุแรกเกิด - 4 ปี และอายุ 5-9 ปี มีอัตราการเสียชีวิตสูงสุด คิดเป็น 7.3 ต่อประชากรแสนคน รองลงมาได้แก่ กลุ่มอายุ 10 - 14 ปี มีอัตราการเสียชีวิต 4.7 ต่อประชากรแสนคน และในปี 2566 ข้อมูลจากโปรแกรมตรวจสอบข่าวการระบาด ระหว่างวันที่ 1 มกราคม - 16 มีนาคม 2566 พบการรายงานเหตุการณ์จมน้ําเสียชีวิต จํานวน 4 เหตุการณ์ ในเดือนมกราคมถึงมีนาคม ตามลําดับ เดือนมกราคม มี 3 เหตุการณ์ ที่จังหวัดสงขลา นราธิวาส และกระบี่ พบผู้จมน้ําเสียชีวิต 2 ราย/1 ราย/2 ราย ล่าสุดเหตุการณ์ที่ 4 จังหวัดอุบลราชธานี พบจมน้ําเสียชีวิตจํานวน 5 ราย เกิดเหตุแพข้ามฟากแม่น้ํามูลล่ม เนื่องจากมีผู้โดยสารจํานวนมากทําให้แพรับน้ําหนักไม่ไหว